Príloha č. 6 súťažných podkladov

|  |
| --- |
| **Podmienky účasti****„Zabezpečenie podpory informačného systému Centrálny konsolidačný systém (CKS)“** |

**DOKLADY PREUKAZUJÚCE SPLNENIE PODMIENOK ÚČASTI**

**podľa § 32 a 34 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon")**

Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

1. osobného postavenia uchádzačov podľa § 32 zákona,
2. technickej spôsobilosti alebo odbornej spôsobilosti uchádzačov podľa § 34 ods. 1 písm. a) a  písm. g) zákona,
3. všeobecné informácie, Jednotný európsky dokument (JED) –spôsob nahradenia dokladov a dokumentov, prostredníctvom ktorých uchádzač preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch.
4. **osobné postavenie podľa § 32 zákona**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

**Uchádzač musí spĺňať nasledovné podmienky účasti týkajúce sa osobného postavenia:**

* 1. **Podľa § 32 ods. 1 písm. a) zákona**, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Uvedenú podmienku účasti preukáže uchádzač v súlade **s § 32 ods. 2 písm. a) zákona doloženým výpisom z registra trestov nie starším ako tri mesiace**.

Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov.

Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

* 1. **Podľa § 32 ods. 1 písm. b)** **zákona**, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže uchádzač v súlade s **§ 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace**.

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

* 1. **Podľa § 32 ods. 1 písm. c)** **zákona**, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže uchádzač v súlade s **§ 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace.**

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

* 1. **Podľa § 32 ods. 1 písm. d)** **zákona**, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

Uvedenú podmienku účasti preukáže uchádzač v súlade s **§ 32 ods. 2 písm. d) zákona doloženým potvrdením príslušného súdu nie starším ako tri mesiace**.

* 1. **Podľa § 32 ods. 1 písm. e)** **zákona**, že je oprávnený dodávať tovar, uskutočňovať stavebné práce alebo poskytovať službu.

Uvedenú podmienku účasti preukáže uchádzač v súlade s **§ 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.**

* 1. **Podľa § 32 ods. 1 písm. f)** **zákona**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s **§ 32 ods. 2 písm. f) zákona doloženým čestným vyhlásením.**

**Doklady, ktoré sa nepredkladajú:**

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenia príslušného súdu vzťahujúce sa na konkurz, reštrukturalizáciu a likvidáciu podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky údaje potrebné na vyžiadanie výpisu z registra trestov v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.

Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej štatutárny orgán, člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5 zákona, § 39, prípadne § 152 ods. 3 zákona. Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného záujemcu (t. j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona), ak má záujemca sídlo mimo územia Slovenskej republiky.

Ak má záujemca sídlo alebo miesto podnikania mimo územia Slovenskej republiky, nevie verejný obstarávateľ použiť údaje z informačných systémov verejnej správy ani na získanie dokladov podľa § 32 ods. 2 písm. b), c), d) a e) zákona.

**Ďalšie informácie k preukázaniu splnenia podmienok účasti ohľadne osobného postavenia:**

Preukazovanie podmienok účasti ohľadne osobného postavenia je voči verejnému obstarávateľovi účinné aj spôsobom podľa § 152 ods. 4 zákona – teda prostredníctvom zápisu do zoznamu hospodárskych subjektov, vedenom Úradom pre verejné obstarávanie.Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny **osobitne**. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak uchádzač nespĺňa podmienky účasti osobného postavenia podľa § 32 ods. 1 písm. a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. . Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač v ponuke uvedie opatrenia na vykonanie nápravy.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému JOSEPHINE tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

1. **technická spôsobilosť alebo odborná spôsobilosť podľa § 34 zákona**

**Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti**

**podľa § 34 ods. 1 písm. a) zákona**

**podľa § 34 ods. 1 písm. g) zákona:**

* 1. **§ 34 ods. 1 písm. a)** zákona, zoznamom poskytnutých služieb za predchádzajúce tri roky od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona.

Za vyhlásenie verejného obstarávania sa považuje deň zverejnenia oznámenia o vyhlásení verejného obstarávania v Úradnom vestníku Európskej únie.

Minimálna požadovaná úroveň štandardov:

Uchádzač predloží zoznam poskytnutých služieb rovnakého alebo podobného charakteru ako je požadovaný predmet zákazky (za zákazku rovnakého alebo podobného charakteru sa považuje zákazka na poskytovanie služieb v oblasti implementácie a podpory informačných systémov) v kumulatívnej hodnote min. 2 000 000 EUR bez DPH, pričom uchádzač týmto zoznamom zároveň preukáže splnenie nasledujúcich podmienok:

* + Hodnota minimálne 1 projektu (poskytnutých služieb) bola 1 000 000 EUR bez DPH za rozhodné obdobie, ktorého predmetom bola podpora systému založeného na platforme SAP, t.j. podpora štandardnej prevádzky aplikácie, riešenie zálohovania, monitoring systému a vykonávanie opravných krokov v aplikácii, správa používateľov aplikácie, správa bázy dát s riešením incidentov na báze ITIL procedúr, riešenie zmenových požiadaviek zákazníka v oblasti spracovania dát a nástrojov pre reporting, konsolidácia dát a zároveň tento systém bol integrovaný na minimálne 2 ďalšie informačné systémy.

Zoznam poskytnutých služieb musí obsahovať minimálne:

1. názov a sídlo odberateľa
2. predmet poskytnutej služby/zmluvy (stručný opis predmetu plnenia)
3. skutočná lehota poskytnutia služby
4. cena poskytnutej služby v EUR bez DPH celkom za rozhodné obdobie
5. kontaktné údaje na odberateľa, kde je možné uvedené informácie overiť (meno priezvisko, tel. č. mail)
6. odkaz na referenciu uvedenú v evidencií referencií podľa § 12 zákona (ak je to aplikovateľné)

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

V prípade poskytnutia služby, ktorej začiatok alebo koniec nespadá do rozhodného obdobia, bude uchádzačovi započítaná pre splnenie podmienky len výška nákladov spadajúcich do rozhodného obdobia.

V prípade ak uchádzač predkladá/ zmluvu, ktorej realizácia presahuje stanovené obdobie rokov, t.j. poskytovanie služby (zmluvy) začalo pred 3 rokmi, alebo nebolo skončené do vyhlásenia verejného obstarávania (rozhodné obdobie), uchádzač v zozname uvedie zvlášť rozpočtový náklad iba za tú časť poskytnutia služby, ktorá bola realizovaná v rozhodnom období.

V prípade, ak poskytnutie služby realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

* 1. **§ 34 ods. 1 písm. g)** **zákona** - údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.

Verejný obstarávateľ požaduje od uchádzačov údaje o odbornej praxi alebo odbornej kvalifikácii osôb zodpovedných za poskytnutie služby (Expertov ) formou predloženia **profesijných životopisov a predložením dokladov, ktoré sú vyžadované pri jednotlivých Expertoch.**

* + 1. **Uchádzač predloží zoznam osôb určených na plnenie zmluvy - Expertov.**

V zozname osôb určených na plnenie zmluvy - Expertov uchádzač uvedie:

1. meno a priezvisko,
2. navrhovaná pozícia (napr. Expert č.1),
3. vzťah k uchádzačovi (zamestnanec / iná osoba).
	* 1. **Uchádzač za každého Experta predloží profesijný životopis alebo ekvivalentný doklad, ktorý musí obsahovať minimálne nasledovné údaje/skutočnosti:**
4. meno a priezvisko príslušného Experta,
5. história zamestnania/odbornej praxe príslušného Experta (zamestnávateľ, trvanie pracovného pomeru/trvanie odbornej praxe/, **rok a mesiac od – do**, pozícia, ktorú príslušný Expert zastával),
6. praktické skúsenosti príslušného Experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy; **obdobie rok a mesiac od - do**, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie.
	* 1. **Uchádzač ďalej predloží kópiu príslušného platného potvrdenia požadovaného jednotlivo ku každému Expertovi, ak sa to vyžaduje.** Platným potvrdením sa rozumie napr. certifikát alebo doklad o absolvovaní odborného školenia alebo kurzu.
		2. **Minimálna požadovaná úroveň štandardov:**

Uchádzač vyššie uvedeným spôsobom preukáže splnenie nasledovných minimálnych požiadaviek týkajúcich sa jednotlivých členov tímu Expertov č. 1 - 10:

**Minimálne 1 Expert č. 1 - Projektový manažér, ktorý spĺňa a preukáže nasledovné minimálne požiadavky:**

1. Minimálne 5-ročné skúsenosti (odborná prax) v oblasti projektového riadenia IT projektov; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti s realizáciou projektov/zmlúv v pozícii projektového manažéra v oblasti IT, s aplikovaním metodiky riadenia IPMA alebo PRINCE2 alebo ich ekvivalenty, pričom minimálne jeden z týchto projektov bol zameraný na poskytovanie elektronických služieb klientom; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný certifikát projektového manažmentu IPMA minimálne úrovne „B“ alebo PRINCE 2 úrovne „Practitioner“ alebo ekvivalent daného certifikátu zodpovedajúcej úrovne vydaný medzinárodne uznávanou akreditačnou a certifikačnou autoritou; dokladuje sa kópiou platného certifikátu.

**Minimálne 1 Expert č. 2 pre analýzu a architektúru IT riešení, ktorý spĺňa a preukáže nasledovné minimálne požiadavky:**

1. Minimálne 5-ročné skúsenosti (odborná prax) s modelovaním Enterprise Architektúry; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti návrhu a implementácie finančných informačných systémov založených na platforme SAP ktorých obsahom bol návrh a implementácia ekonomického informačného systému organizácie a obsahoval minimálne funkčné oblasti FI, FM alebo ekvivalentné funkčné oblasti; dokladuje sa praktickými skúsenosťami uvedenými v profesijnom životopise alebo ekvivalentným dokladom ,
3. platný certifikát s minimálnou úrovňou TOGAF Certified alebo ekvivalent zodpovedajúcej úrovne vydaný medzinárodne uznávanou akreditačnou a certifikačnou autoritou; dokladuje sa kópiou platného certifikátu.

**Minimálne 1 Expert č. 3 pre riadenie IT procesov, ktorý spĺňa a preukáže nasledovné minimálne požiadavky:**

1. Minimálne 5-ročné skúsenosti (odborná prax) v oblasti riadenia IT procesov; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v pozícii Experta pre riadenie IT procesov; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný certifikát / doklad o vykonaní skúšky v oblasti riadenia a správy služieb informačných a komunikačných technológií ITIL (Information Technology Infrastructure Library) in IT Service Management na úrovni ITIL Expert alebo ekvivalent od inej akreditovanej autority; dokladuje sa kópiou platného certifikátu/platným dokladom o vykonaní skúšky.

**Minimálne 1 Expert č. 4 pre správu systémov, ktorý spĺňa a preukáže nasledovné minimálne požiadavky:**

1. Minimálne 5-ročné skúsenosti (odborná prax) v oblasti správy systémov SAP; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v pozícii Experta pre správu systémov SAP; dokladuje sa praktickými skúsenosťami uvedenými v profesijnom životopise alebo ekvivalentným dokladom.

**Minimálne 1 Expert č. 5 pre oblasť integrácie a procesnej automatizácie systémov, ktorý spĺňa a preukáže nasledovné minimálne požiadavky:**

1. Minimálne 5-ročné skúsenosti (odborná prax) v oblasti návrhu IT infraštruktúry, ktorého obsahom bol návrh alebo implementácia integračnej platformy SAP PO alebo ekvivalentnej platformy; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti návrhu IT infraštruktúry, ktorých obsahom bol návrh alebo implementácia integračnej platformy SAP PO alebo ekvivalentnej platformy; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný certifikát s minimálnou úrovňou SOA Certified Consultant alebo ekvivalent zodpovedajúcej úrovne vydaný medzinárodne uznávanou akreditačnou a certifikačnou autoritou; dokladuje sa kópiou platného certifikátu.

**Minimálne 1 Expert č. 6 pre oblasť informačnej a kybernetickej bezpečnosti, ktorý spĺňa a preukáže nasledovné minimálne požiadavky:**

1. Minimálne 3-ročné skúsenosti (odborná prax) v oblasti informačnej a kybernetickej bezpečnosti; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti riadenia informačnej a kybernetickej bezpečnosti, riadenia rizík, alebo architektúry IT; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný doklad o absolvovaní odborného školenia alebo kurzu z oblasti informačnej a kybernetickej bezpečnosti, alebo platný certifikát; dokladuje sa kópiou dokladu o absolvovaní odborného školenia alebo kurzu alebo kópiou certifikátu.

**Minimálne 1 Expert č. 7 pre oblasť konsolidácie, ktorý spĺňa a preukáže nasledovné minimálne požiadavky:**

1. Minimálne 5 ročné skúsenosti(odborná prax) v oblasti implementácie ekonomického informačného systému vo funkčnej oblasti SEM-BCS, alebo ekvivalentné funkčné oblasti; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti implementácie funkčnej oblasti FI, FM alebo ekvivalentné funkčné oblasti; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný doklad o absolvovaní odborného školenia alebo kurzu z oblasti FI, FM alebo ekvivalentné funkčné oblasti, alebo platný certifikát; dokladuje kópiu dokladu o absolvovaní odborného školenie alebo kurzu alebo kópiou certifikátu.

**Minimálne 1 Expert č. 8 pre oblasť výkazníctva a reportingu, ktorý spĺňa a preukáže nasledovné minimálne požiadavky:**

1. Minimálne 5 ročné skúsenosti(odborná prax) v oblasti definovania a realizácie výkazov v ERP systémoch; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti definovania a realizácie výkazov v prostredí SAP BW alebo SAP BOBJ; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný doklad o absolvovaní odborného školenia alebo kurzu z oblasti nástrojov SAP Business Warehouse, Business Intelligence; dokladuje sa kópiou dokladu o absolvovaní odborného školenia alebo kurzu alebo kópiou certifikátu.

**Minimálne 1 Expert č. 9 pre oblasť Portál CKS, ktorý spĺňa a preukáže nasledovné minimálne požiadavky:**

1. Minimálne 5 ročné skúsenosti (odborná prax) v oblasti SAP Java NetWeaver aplikácií; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti zavádzania alebo údržby SAP Java aplikácií; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný doklad o absolvovaní odborného školenia alebo kurzu z oblasti nástrojov SAP Java aplikácií alebo ekvivalent alebo platný certifikát; dokladuje sa kópiou dokladu o absolvovaní odborného školenia alebo kurzu alebo kópiou certifikátu.

**Minimálne 1 Expert č. 10 pre oblasť spracovania dát, ktorý spĺňa a preukáže nasledovné minimálne požiadavky:**

1. Minimálne5 ročné skúsenosti (odborná prax) oblasti spracovania dát v ERP; dokladuje sa zhrnutím praxe v profesijnom životopise,
2. minimálne 3 (tri) praktické skúsenosti v oblasti zavádzania alebo údržby aplikácií pre spracovanie dát (MSD) v systéme SAP; dokladuje sa praktickými skúsenosťami uvedenými v profesijnom životopise alebo ekvivalentným dokladom,
3. platný doklad o absolvovaní odborného školenia alebo kurzu z oblasti nástrojov SAP pre spracovanie dát, alebo ekvivalent alebo platný certifikát; dokladuje sa kópiou dokladu o absolvovaní odborného školenia alebo kurzu alebo kópiou certifikátu.

Podmienky účasti na danú pozíciu Experta musí splniť jedna fyzická osoba. Vzhľadom na objem a špecifikáciu poskytovaných služieb verejný obstarávateľ neumožňuje kumulovanie Expertov okrem Experta č. 2 až Experta č. 5, ktorého podmienky účasti môžu byť plnené jednou a tou istou fyzickou osobu. Experti uvedení v ponuke úspešného uchádzača sa v navrhnutej pozícii musí podieľať na plnení predmetu zákazky. V prípade, že Expert uvedený v ponuke uchádzača bude nahradený iným Expertom, tento musí spĺňať minimálne požiadavky stanovené verejným obstarávateľom v rámci podmienok účasti.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Servisnej zmluvy bude skutočne používať kapacity osoby/osôb, ktorej/ktorých spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť uchádzač preukáže **písomnou zmluvou** uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť.

Z písomnej zmluvy musí vyplývať **záväzok osoby, že poskytne svoje kapacity počas celého trvania zmluvného vzťahu**. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí **preukázať:**

* **splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 zákona**;
* oprávnenie poskytovať službu, ktoré preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (najmä podľa § 34 ods. 1 písm. g) zákona), uchádzač môže využiť kapacity inej osoby len ak táto bude reálne vykonávať služby, na ktoré sa kapacity vyžadujú. Zodpovednosť uchádzača za plnenie Servisnej zmluvy tým nie je dotknutá.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa technickej spôsobilosti a odbornej spôsobilosti za všetkých členov skupiny spoločne.

1. **všeobecné informácie, jednotný európsky dokument - JED**
	1. Uchádzač môže v zmysle § 39 zákona nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj „JED“).
	2. **Verejný obstarávateľ vyhlasuje, že obmedzuje informácie požadované na podmienky účasti (týkajúce sa časti IV: Podmienky účasti) na jednu otázku, s odpoveďou áno alebo nie (ALFA: Globálny údaj pre všetky podmienky účasti)**, t.j. či uchádzač spĺňa všetky podmienky účasti stanovené v oznámení o vyhlásení verejného obstarávania a podľa tejto prílohy súťažných podkladov.
	3. Informácie a pokyny na vyplnenie JED sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html> [https://www.uvo.gov.sk/verejny-obstara](https://www.uvo.gov.sk/verejny-obstaravatel-obstaravatel/jednotny-europsky-dokument-jed)vatel-obstaravatel/jednotny-europsky-dokument-jed
	4. Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** JED.
	5. Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED**, ktorý/ktoré obsahuje/obsahujú príslušné informácie **pre každú z osôb**, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
	6. **V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný JED s požadovanými informáciami za každého člena skupiny dodávateľov spolu s ich podpismi.**
	7. Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným systémom JOSEPHINE požiadať uchádzača o predloženie dokladu alebo dokladov nahradených JED. Uchádzač doručí elektronicky spôsobom určeným systémom JOSEPHINE, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.
	8. Ak uchádzač nevyužije na preukázanie splnenia podmienok účasti JED podľa § 39 zákona, v takom prípade v rámci svojej ponuky predkladá doklady na preukázanie splnenia podmienok účasti vo formáte .pdf a vloží ich do systému JOSEPHINE ako súčasť ponuky, tak, ako je uvedené v súťažných podkladoch v Časti IV. Pokyny na vypracovanie ponuky.